Lister (avis)

Lister var en norsk avis som ble utgitt i Farsund i Vest-Agder.

Lister ble startet i 1878, men gikk siden inn i 1881. Avisen gjenoppsto to år seinere og ble venstresidens talerør i Farsund helt fram til avisen gikk inn i 1934. Blant annet får avisen æren for at Farsunds Avis ble startet i 1889, etter at presteskap ble til presteskrap i en artikkel fra en fest arrangert av Farsund Høire.

Navnet Lister ble fra januar 2010 tatt i bruk av nettopp Farsunds Avis. Navnet ble først brukt på Farsunds Avis sin regionsutgave hver torsdag. Dermed gjenoppsto Lister etter 76 år, takket være sin gamle erkerival. I mai 2014 skiftet Farsunds Avis navn til Lister.

Referanser 

Aviser etablert i 1878
Aviser nedlagt i 1881
Nedlagte aviser i Vest-Agder
1878 i Norge
1881 i Norge